“Hometown Cha-Cha-Cha” Berakhir Dengan Rating Tertinggi Sepanjang Siarannya
Drama Hometown Cha-Cha-Cha telah merekodkan penilaian penonton tertinggi pada episod terakhirnya.  Pada 17 Oktober, drama romantik komedi popular lakonan Kim Seon Ho dan Shin Min Ah telah merekodkan purata rating 12.7 peratus pada episod terakhir, rating tertinggi yang pernah dicapai drama itu sepanjang siarannya.  Drama ini menampilkan dua individu dari lapisan masyarakat yang berbeza – Penduduk bandar yang canggih, Hye-jin (Shin Min-a) berlari di sepanjang Sungai Hangang dengan latar belakang pencakar langit, dan penduduk desa Du-sik (Kim Seon-ho), dengan santai melayari gelombang laut menghijau di kampung halamannya. Anda boleh menonton kesemua episod Hometown Cha-Cha-Cha di Netflix. Sementara itu, drama KBS 2TV, Young Lady and Gentlemen turut mencapai penilaian penonton tertinggi setakat ini, dengan episod terbaru merekokdkan rating 29.7 peratus. Akhir sekali, drama JTBC Lost kekal stabil dengan rating 1.6 peratus untuk episod terbaru.